કોરોના વાઇરસને લીધે વિદેશમાં ભણવાનું ભારતીયોનું સ્વપ્ન કેમ રોળાયું?\nજાન્યુઆરી 2020માં તેમનું નામ અમેરિકાના કૅલિફોર્નિયામાં યુસી બર્કલેની હાસ સ્કૂલ ઑફ બિઝનેસની વેઇટ-લિસ્ટમાં મૂકવામાં આવ્યું હતું. યુનિવર્સિટીએ તેમને પ્રવેશ માટે પોતાની માહિતી પૂરી પાડવાનું કહ્યું હતું.

રોનક સિંહ કહે છે, "પાંચ વર્ષથી સ્થિર એવી મારી નોકરી મેં છોડીને માનસિક કુશળતા માટે એક સ્ટાર્ટ-અપમાં કામ શરૂ કર્યું હતું."

તેમનું કહેવું છે કે "મારી ઍપ્લિકેશનમાં વિવિધતા બતાડવા માટે મેં પગારમાં ખોટ ખાઈને પણ નવી કંપનીમાં કામ શરૂ કર્યું હતું."

તેઓ કહે છે કે બર્કલેમાં તેમને પ્રવેશ મળી ગયો હતો અને તેઓ સપ્ટેમ્બર મહિનામાં પોતાનો કોર્સ શરૂ કરવા માટે અમેરિકા જવાની તૈયારી કરી રહ્યા હતા. 

પરંતુ કોવિડ-19ને કારણે દુનિયા બદલાઈ ગઈ અને હાલ તેમને ભવિષ્યની ચિંતા સતાવી રહી છે.

રોનક સિંહ સંખ્યાબંધ ભારતીય વિદ્યાર્થીઓમાંના એક છે, જે વિદેશમાં અભ્યાસ માટેનાં સ્વપ્ન જુએ છે, પરંતુ આંતરરાષ્ટ્રીય યાત્રા પર લાદવામાં આવેલા પ્રતિબંધ, સોશિયલ ડિસ્ટન્સિંગના નિયમો અને અનિશ્ચિતતાને કારણે તેઓ નથી જાણતા કે આગળના મહિનાઓમાં તેમનું શું થશે.

'તણાવ, ચિંતા બહુ છે પણ સ્પષ્ટતા નથી'

ચીન પછી ભારતથી સૌથી વધારે વિદ્યાર્થીઓ અન્ય દેશોમાં અભ્યાસ કરવા જતા હોય છે.

ભારતના વિદેશ મંત્રાલય મુજબ જુલાઈ 2019 સુધી દસ લાખ જેટલા ભારતીય વિદ્યાર્થીઓ વિદેશમાં અભ્યાસ કરી રહ્યા હતા. 

વિદેશમાં અભ્યાસ કરવાના ઉદ્દેશ્ય સાથે દર વર્ષે જૂન અને જુલાઈના મહિનામાં વિદ્યાર્થીઓ વિઝા સેન્ટર અને કૉન્સ્યુલેટ્સ પર ઊમટી પડતા હોય છે. પરંતુ આ વર્ષે પરિસ્થિતિ બદલાઈ ગઈ છે.

23 વર્ષીય મીહિકા બરુઆ યુકેમાં પત્રકારત્વનો અભ્યાસ કરવા માગે છે. તેઓ કહે છે, "અત્યારે ચિંતા અને તણાવ બહુ છે પરંતુ સ્પષ્ટતા નથી." 

તેઓ કહે છે, "અમને ખબર નથી કે આંતરરાષ્ટ્રીય યાત્રા ફરી ક્યારે પહેલાંની જેમ સામાન્ય થશે અને વિઝા સમયસર મળી શકશે કે નહીં. એવું બને કે અમારે ઑનલાઇન ક્લાસ પણ લેવા પડે."

'લાખો રૂપિયા ખર્ચ કરીને પોતાના ઘરે બેસીને ભણવું પડશે'

મીહિકા બરુઆ યુકેમાં અભ્યાસ કરવાની તૈયારી કરી રહ્યાં હતાં

યુકે અને અમેરિકામાં કેટલીક યુનિવર્સિટીઓએ આંતરરાષ્ટ્રીય વિદ્યાર્થીઓને આવતા સેમેસ્ટર કે વર્ષથી કોર્સ શરૂ કરવાનો વિકલ્પ આપ્યો છે, પરંતુ અમુક યુનિવર્સિટીઓએ પરિસ્થિતિ સામાન્ય ન થાય ત્યાં સુધી ઑનલાઇન ક્લાસ અનિવાર્ય કર્યા છે. 

યુનિવર્સિટી ઑફ કૅમ્બ્રિજે જાહેરાત કરી છે કે આવતાં વર્ષ સુધી ઑનલાઇન લેક્ચર લેવામાં આવશે. 

અન્ય યુનિવર્સિટી...\n\ntl;dr:
29 વર્ષના રોનક સિંહે બે વર્ષ પહેલાં દુનિયાની ટૉપ બિઝનસ સ્કૂલમાં એમબીએનો અભ્યાસ કરવાની તૈયારી શરૂ કરી હતી.